Boererate.com: Medikasie help vroue met gewig na hulle ophou rook
Medikasie help vroue met gewig na hulle ophou rook
Navorsing het getoon dat naltrexone, medikasie wat mans help om op te hou rook, dalk ook vroue help om nie ekstra gewig aan te sit nadat hulle gestaak het nie.
Naltrexone is nie net geskik vir manlike rokers nie, maar ook vir verslawing aan alkohol en heroïen. Dit help nie regtig vir vroulike rokers nie, maar vrouens wat ophou rook kan dit dalk gebruik om hul eetlus in bedwang te hou. Tydens die navorsing het vroue wat naltrexone gebruik het minder as die helfte van die gewig aangesit in vergelyking met die wat dit nie gebruik het nie.
Vrouens wat ophou rook tel in die algemeen meer gewig op as mans wat ophou. Die medikasie kan vrouens help om deur daardie kritieke fase te help wanneer hulle ophou. Dit is dalk moontlik dat dit vroue se hunkering na voedsel met 'n hoë vetinhoud of iets soets blokkeer.